Modrý Kameň

Modrý Kameň (ungari keeles Kékkő, saksa keeles Blauenstein) on linn Slovakkias Banská Bystrica maakonnas Veľký Krtíši ringkonnas. Modrý Kameň asub Ungari piirist ligi 15 km kaugusel.

Modrý Kameň paikneb merepinnast 240 meetri kõrgusel.O meste Modrý Kameň Mesto Modrý Kameň. Vaadatud 16. aprillil 2023

Modrý Kameňi loss on ehitatud enne 1285. aastat, kirjalikes allikates on seda esmamainitud 1290. aastal. Osmanite riigi väed vallutasid kindluse 1575. aastal ja hoidsid seda oma käes kuni 1593. aastani. 1609–1639 ehitati tugevasti kannatada saanud kindlus ümber.Modrý Kameň - Castle Medieval Heritage. Vaadatud 16. aprillil 2023

Linnaõigused sai Modrý Kameň 1969. aastal.Modrý Kameň slovensko.sk. Vaadatud 16. aprillil 2023

Slovakkia 2011. aasta rahvaloenduse andmetel oli Modrý Kameň kõige väiksema elanike arvuga Slovakkia linn. Kuid 2012. aastal läks Modrý Kameň elanike arvult Dudincest mööda ja kaotas riigi väikseima linna staatuse.Modrý Kameň už nie je mestom s najmenším počtom obyvateľov, pomohli nové byty My Novohrad, 22. mai 2019. Vaadatud 16. aprillil 2023

 Rahvastik 

Sõpruslinnad
 Bercel, Ungari
 Opatów, Poola

 Viited 

Kategooria:Slovakkia linnad
Kategooria:Banská Bystrica maakond